Paraheterosternus

se Systematisk inndeling

Paraheterosternus er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

 Utseende 
En middelsstor, noe blank, brunrød skarabide. Hannen har sterkt forstørrede bakbein med en lang pigg på undersiden av baklåret nær spissen. De krumme bakleggene har en tett brem av lange, gylne hår.

 Levevis 
Arten lever i eikeskog og tåkeskog mellom 950-1950 meter over havet. De voksne billene lever mellom trekronene og kommer til lys om natten. Larvene utvikler seg i morkne eikestokker, utviklingen tar trolig to år.

 Utbredelse 
Arten er utbredt i Mexico (provinsene Jalisco, Michoacan, Nayarit og Sinaloa).

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 – ikke i Europa
 Gruppen Heterosternina - 11 slekter, ca. 40 arter
 Slekten Paraheterosternus Morón, 1983
 Paraheterosternus luedeckei (Becker, 1907)

 Kilder 
 Generic Guide to New World Scarab Beetles - Paraheterosternus

 Eksterne lenker 
 Bilde av Paraheterosternus luedeckei, hann


Kategori:Praktskarabider
Kategori:Biller formelt beskrevet i 1983
Kategori:Dyr formelt beskrevet av Miguel Ángel Morón